РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 35
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 19.10.2022 г.

Днес, 19.10.2022 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                         ЧЛЕНОВЕ:  Боян Новански
                                                                                               Стефан Петров
                                                                                               Олга Керелска
                                                                                               Огнян Дамянов

ОТСЪСТВАТ: Стефан Гроздев и Йордан Стоев.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Мая Атанасова – началник отдел „Управление на собствеността“, дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА"

Р Е Ш И:

ВКЛЮЧВА в дневния ред следните допълнителни материали:

1.	Решение по т. 6.4 от Протокол № 20/29.06.2022 г. на комисия „Управление на собствеността“ относно изпълнение на договор с предмет: „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавале“), стаи №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“ и проблеми с експлоатационното състояние на покрива на Съдебната палата на бул. „Витоша“, гр. София.

- Инвестиции и строителство:

	1.ОТНОСНО: Изпълнение на решение по т. 14.1 от протокол № 22/13.07.2022 г. на Комисия „Управление на собствеността“ към Пленума на Висшия съдебен съвет във връзка с обществена поръчка с предмет: „Проектиране и основен ремонт на сграда на Районен съд – Тутракан“.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	1.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	1.2.ВКЛЮЧВА обект „Инженерно-геоложко проучване на имот с ИН 73496.500.2.1. на ул. „Трансмариска“ № 8, гр. Тутракан в обхват, определен от „ГЕОЗАЩИТА“ ЕООД – клон Плевен“ в Инвестиционната програма на Висшия съдебен съвет за 2022 г. по § 51-00 „Основен ремонт на ДМА“ с прогнозна стойност 24 504 лв. с ДДС. Средствата да бъдат осигурени по § 51-00 „Основен ремонт на ДМА“ от бюджетен ред „Аксесорни договори“.
	1.3.ПРИЕМА за изпълнител на услуга с предмет „Инженерно-геоложко проучване на имот с ИН 73496.500.2.1. на ул. „Трансмариска“ № 8, гр. Тутракан в обхват, определен от „ГЕОЗАЩИТА“ ЕООД – клон Плевен“, Изследователска база по геотехника към Геологически институт на Българска академия на науките, с ценово предложение 20 420 лв. без ДДС или 24 504 лв. с ДДС.
	Мотиви: Резултатите от инженерно - геоложкото проучване ще определят вида и обема на укрепителните дейности за имота, както и размера на финансовия ресурс за изпълнение на тези дейности. Изпълнението на инженерно-геоложкото проучване на терена, в определения от „ГЕОЗАЩИТА“ЕООД - клон Плевен, е целесъобразно да бъде извършено в по-голям обем и с оглед устойчивостта на резултатите от инвестицията за изпълнението на укрепителните СМР. Офертата от Изследователска база по геотехника към Геологическия институт на Българска академия на науките дава възможност това да бъде изпълнено.
	1.4.ВЪЗЛАГА на дирекция „УССВ“ във връзка с решението по т. 1.2 да отрази промяната при последваща актуализация на Инвестиционната програма на Висшия съдебен съвет за 2022 г. 
	1.5.ВЪЗЛАГА на дирекция „УССВ“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 1.3.

	2.ОТНОСНО: Писмо на административния ръководител на Районен съд – Казанлък относно увеличаване на отпуснатите средства за реализиране на обект: „Изготвяне на инвестиционен проект на обект: „Ремонт по фасада на сграда на Районен съд - Казанлък“.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1.ПРИЕМА доклада на инж. Стоянка Георгиева – главен експерт в отдел  „Инвестиции и строителство“, дирекция „Управление на собствеността на съдебната власт“.
2.2.ПРИЕМА за необходимо и целесъобразно увеличаване на прогнозната сметна стойност на обект: „Изготвяне на инвестиционен проект на обект: „Ремонт по фасада на сграда на Районен съд - Казанлък“, включен в Инвестиционната програма на ВСС за 2022 г., от 3 000 лева на 9 000 лева крайна цена, както и заложената годишната задача за 2022 г. от  3 000 лева на 9 000 лева крайна цена. Средствата за увеличението в размер на 6 000 лева  да се осигурят по § 51-00 „Основен ремонт на ДМА“, за сметка на „Неразпределения резерв за проектиране и основен ремонт на сгради“.
Мотиви: Обектът е заложен в Инвестиционната програма на ВСС за 2022 г. с индикативна прогнозна сметна стойност 3 000 лева. След извършване и представяне на проучване от административния ръководител на Районен съд – Казанлък за определяне на актуална прогнозна стойност за обекта е видно, че отпуснатите средства в размер на 3 000 лева за изготвяне на инвестиционен проект са недостатъчни. Същото се потвърждава и от статистически данни за цените на хонорар за проектиране в бранш „Строителство“  за период 2019 г. - 2021 г. от специализирана литература (Строителен обзор).
2.3. УВЕЛИЧАВА прогнозната сметна стойност и заложената годишна задача на обект „Изготвяне на инвестиционен проект на обект: „Ремонт по фасада на сграда на Районен съд - Казанлък“ от 3 000 лева с ДДС на 9 000 лева крайна цена. 
2.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2022 г. да отрази промените по т. 2.3.
2.5. ИЗПРАЩА решението по т. 2.3 на комисия „Бюджет и финанси“ към Пленума на ВСС за корекция на бюджета на Районен съд - Казанлък, а по т. 2.3 и т. 2.4 за сведение.  
2.6. ИЗПРАЩА решението на административния ръководител на Районен съд – Казанлък за сведение.

- Текущи ремонти:

	3.ОТНОСНО: Писмо от административния ръководител на Административен съд – София град с искане за увеличение на бюджета за 2022 г. за извършване на текущ ремонт на предоставените нови кабинети в сградата, находяща се в гр. София, ул. „Георг Вашингтон“ № 17.
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	3.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
	
	3.2.ПРИЕМА за целесъобразно извършване на неотложен текущ ремонт на помещение на трети етаж и привързването му към СОТ системата на АдмС София - град в сградата на ул. „Георг Вашингтон“ № 17, общо в размер на 3 474,26 лв. с ДДС, съгласно предоставените от председателя на съда оферти, като сумата за текущ ремонт е в размер на 3052,00 лв. с ДДС, а сумата за привързването към СОТ системата е в размер на 422,26 лв. с ДДС.
	Мотиви: Налице е необходимост от извършване на неотложен текущ ремонт на помещението с цел осигуряване на работни места. На основание чл. 12, ал. 1 от Правила за планирането, осигуряването на средства и извършването на текущ ремонт на сградния фонд на съдебната власт е необходимо ремонтът да бъде обезпечен. 

Справка за отпуснатите средства на АдмС – София град
за периода 2017 г. – 2021 г.

година | Корекция на бюджета на ОСВ за извършване на текущ ремонт | Вид на текущия ремонт
2017 | 10 107,00 лв. | текущ ремонт на климатичната инсталация в сградата на съда

2018

12 722,00 лв.

1 907,00 лв.

доставка и монтаж на офис обзавеждане; за доизграждане на електроинсталация; подмяна на амортизирано оборудване
текущ ремонт - разширяване на пожароизвестителната система

2019 | 9 920,00 лв. | ремонт на тавана на архивно помещение, преграждане на ново работно помещение, подмяна на счупен стъклопакет и окабеляване на новото работно помещение
2020 | 0,00 лв. | няма

2021

12 640,80 лв.

31 181,00 лв.

5 756,25 лв.

доставка и монтаж - 4 бр. козирки
бояджийско - шпакловъчни работи мецанин 1-ви и втори етажи, стълбище, ремонт тоалетна.
ремонт западна фасада.

3.3.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Административен съд София - град по § 10-00 със сумата от 3 474,26 лв. с ДДС за неотложен текущ ремонт на помещение на трети етаж и привързването му към СОТ системата в сградата на ул. „Георг Вашингтон“ № 17 на АдмС София - град. Средствата следва да се осигурят от неразпределения резерв за непредвидени неотложни разходи по бюджета на съдебната власт.
3.4.ИЗПРАЩА решението по т. 3.3 на Комисия „Бюджет и финанси“ към Пленума на Висшия съдебен съвет по компетентност.
3.5.ИЗПРАЩА решението на административния ръководител на Административен съд София – град за сведение.

	4.ОТНОСНО: Писмо от административния ръководител на РС - Нова Загора за актуализиране на прогнозна стойност на обществена поръчка за изпълнение на планиран текущ ремонт за 2022 г. за доставка и монтаж на алуминиева дограма за сградата на съда.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
	
	4.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	4.2.ПРИЕМА за необходимо и целесъобразно да бъдат осигурени допълнителни финансови средства в размер на 15 170,00 лв. с ДДС за актуализиране на стойността от 96 273,00 лв. с ДДС за ремонт на покрив; подмяна на дограма и доставка и монтаж на вертикални щори в сградата на РС - Нова Загора, одобрена от Пленума на ВСС съгласно решение по т. 2.3.35 по протокол № 16/28.04.2022 г. на Пленума на ВСС.
	4.3.ПРЕДЛАГА на Комисия „Бюджет и финанси“ към Пленума на ВСС да бъде коригиран бюджета на РС – Нова Загора с допълнителни финансови средства за изпълнение на одобрен планиран текущ ремонт /ремонт на покрив; подмяна на дограма и доставка и монтаж на вертикални щори/ за 2022 г. в размер на 15 170,00 лв. с ДДС. Допълнителните средства да се осигурят от средствата по бюджета на ВСС, одобрени с решение по т. 2.1.3. от протокол № 16/28.04.2022 г. на Пленума на ВСС.
	4.4.ИЗПРАЩА решението по т. 4.3 на Комисия „Бюджет и финанси“ към Пленума на ВСС по компетентност и на административния ръководител на Районен съд – Нова Загора за сведение.

	- Управление на собствеността:

5.ОТНОСНО: Проект на решение за упълномощаване на представляващия Висшия съдебен съвет /ВСС/ да подпише договор за предоставяне безвъзмездно за управление на Пленума на ВСС, за нуждите на органите на съдебната власт в гр. Димитровград,  на част от имот в гр. Димитровград, бул. „Г. С. Раковски“ № 13.	
Приложение: Доклад от Мая Атанасова - началник отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1.ПРИЕМА доклада на Мая Атанасова – началник на отдел „Управление на собствеността“ в дирекция „Управление на собствеността на съдебната власт” в АВСС.
5.2.ПРЕДЛАГА на Пленума на Висшия съдебен съвет да приеме следното решение:									 
1. УПЪЛНОМОЩАВА представляващия Висшия съдебен съвет да подпише договор за безвъзмездно предоставяне за управление на ВСС, за нуждите на органите на съдебната власт в гр. Димитровград, на недвижими имоти – частна държавна собственост, представляващи част от 4 /четвъртия/ етаж в административна сграда, находяща се в гр. Димитровград, бул. „ Г. С. Раковски“ № 13, както следва:	
- Самостоятелен обект е идентификатор 21052.1015.74.6.18, с площ 35,59 кв.м, актуван с АЧДС № 7576/26.06.2019 г.;	
- Самостоятелен обект е идентификатор 21052.1015.74.6.19, с площ 253,05 кв.м, актуван с АЧДС № 7577/26.06.2019 г.;	
- Самостоятелен обект е идентификатор 21052.1015.74.6.21, с площ 69,33 кв.м, актуван с АЧДС № 7579/26.06.2019 г.;	
- Самостоятелен обект е идентификатор 21052.1015.74.6.20, с площ 116,06 кв.м, актуван с АЧДС № 7578/26.06.2019 г.
5.3. ВНАСЯ предложението като редовна точка в следващото редовно заседание на Пленума на Висшия съдебен съвет.

6.ОТНОСНО: Проект на решение за разпределение на ползването на помещенията в административна сграда, находяща се в гр. Чепеларе, ул. „Беломорска“ № 48.
Приложение: Доклад от Цецка Трендафилова - главен експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. № ВСС-14309/11.10.2022г. от административния ръководител на Районен съд – Чепеларе с приложен съгласуван протокол  с административните ръководители на Районен съд – Чепеларе, Окръжна прокуратура - Смолян, Районна прокуратура – Смолян, ОЗ „Охрана“ - Смолян и  Агенция по вписванията, с който се предоставя цялостно разпределение на ползването на помещенията в административната сграда в гр. Чепеларе, ул. „Беломорска“ № 48.

6.1.ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда,  находяща се в гр. Чепеларе, ул. „Беломорска“ № 48, както следва:

За нуждите на Районен съд – Чепеларе:

СУТЕРЕН:
1.	Котелно помещение -  11,00 кв.м.;
2.	Склад за гориво – 11,47 кв.м.; 
3.	Стая за огняр – 6,82 кв.м.;
4.	Баня – 2,94 кв.м.;
5.	Кафе барче за персонала – 23,80 кв.м.;
6.	Санитарен възел – 3,40 кв.м.;
7.	Складово помещение – 4,74 кв.м.;
8.	Складово помещение – 4,73 кв.м.;

ПЪРВИ ЕТАЖ:
1.	Зала № 001 – 38,80 кв.м.;
2.	Съвещателна зала към зала № 001 – 18,70 кв.м.;
3.	Зала № 002 – 58,93 кв.м.;
4.	Съвещателна зала към зала № 002 – 10,15 кв.м.;
5.	Арестантско помещение със санитарен възел – 11,15 кв.м.;
6.	Пет броя санитарни възли – 21,05 кв.м.

ВТОРИ ЕТАЖ:
1.	Стая № 201 – Районен съдия – 30,50 кв.м.;
2.	Стая № 202 – Съдебни секретари – 19,50 кв.м.;
3.	Стая № 203 – „Бюро съдимост“ – 19,50 кв.м.;
4.	Стая № 204 – Главен счетоводител – 19,50 кв.м.;
5.	Стая № 207 – Съдебно деловодство – 40,30 кв.м.;
6.	Стая № 207а - Стая за четене на дела и „Информационен център“ – 19,50 кв.м.;
7.	Стая № 206  – Призовкар – 10,20 кв.м.;
8.	Помещение за архив и „Регистратура по ЗККИ“ – 17,75 кв.м.;
9.	Офис чистач – 7,30 кв.м.;
10.	 Три броя санитарни възли – 14,20 кв.м.

ТРЕТИ ЕТАЖ: 
1.	Стая № 301 – Председател на Районен съд – 30,50 кв.м.;
2.	Стая № 302 – Административен секретар – 20,30 кв.м.;
3.	Стая № 303 – Съдия по вписванията – 20,30 кв.м.;
4.	Стая № 304 – Системен администратор и сървър – 21,50 кв.м.;
5.	Стая № 307 – Съдия изпълнител – 20,30 кв.м.;
6.	Стая № 308 – Съдебно изпълнителна служба – 20,30 кв.м.;
7.	Стая /без номер/ - 17,70 кв.м.;
8.	Четири броя санитарни възли – 19,12 кв.м.

ТАВАНСКИ /МАНСАРДЕН/ ЕТАЖ: 
1.	Стая № 401 – Конферентна зала – 36,80 кв.м.

На Окръжна прокуратура Смолян – За нуждите на Териториално отделение  Чепеларе към Районна прокуратура – Смолян:

ТАВАНСКИ /МАНСАРДЕН/ ЕТАЖ: 
1.	Стая /без номер/ – Прокурор – 25,50 кв.м.; 
2.	Стая /без номер/ - Прокурор – 18,00 кв.м.;
3.	Стая /без номер/ – съдебни деловодители – 15,90 кв.м.;
4.	Архив – 6,00 кв.м.;
5.	Два броя санитарни възли – 6,90 кв.м.

За изпълнение на функциите на ОЗ „Охрана“ – Смолян  ще се ползва следното помещение:

ПЪРВИ ЕТАЖ:
1.	Помещение  – служители на звено „Охрана“ – 3,00 кв.м.;
 
За изпълнение на функциите на Агенция по вписванията ще се ползват следните помещения:

ТРЕТИ ЕТАЖ: 
1.	Стая № 306 –  Служба по вписванията – 20,30 кв.м.;
2.	Архив  – 10,20 кв.м.
. 
II. ОТМЕНЯ решение по  т.67.1.6.1 от протокол № 27/01.11.2018 г. на Пленума на ВСС.

III. ИЗПРАЩА решението на административния ръководител на Районен съд - Чепеларе за сведение и изпълнение и на главния прокурор на Република България на разпореждане.

6.2.ВНАСЯ предложението като редовна точка в следващото редовно заседание на Пленума на Висшия съдебен съвет.

7.ОТНОСНО: Заплащане на такса битови отпадъци за имот, находящ се в имот в гр. София, бул. „Ген. М. Д. Скобелев“ № 23, предоставен в управление на Висш съдебен съвет.
Приложение: Доклад от Цецка Трендафилова - главен експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада от Цецка Трендафилова – главен експерт - икономист в отдел „Управление на собствеността“, дирекция „Управление на собствеността на съдебната власт”.
7.2. ПРИЕМА за необходимо да се заплати такса битови отпадъци за периода от 2017 г. до 2022 г. в размер на 979 560,36 лв. за имот, находящ се в гр. София, бул. „Ген. М. Д. Скобелев“ № 23, предоставен в управление на Висшия съдебен съвет.
7.3. ИЗПРАЩА преписката на дирекция „Правна“ към АВСС, за становище в кратък срок относно възможността за оспорване на начислените към 17.10.2022 г. лихви върху такса битови отпадъци за периода от 2017 г. до 2022 г., за имот находящ се в гр. София, бул. „Ген. М. Д. Скобелев“ № 23, предоставен в управление на Висшия съдебен съвет, в размер на 153 768,63 лв.
7.4. ИЗПРАЩА решението, ведно с доклада по т. 7.1 на комисия „Бюджет и финанси“ към Пленума на ВСС за действия по компетентност.

8.ОТНОСНО: Искане от продуцентска компания „Voltage“ за заснемане на филмови сцени пред сградата, находяща се в гр. София, бул. „Драган Цанков“ № 6.
Приложение: Доклад от Георги Димитров - младши експерт - юрист в отдел „Управление на собствеността“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Георги Димитров – младши експерт в отдел  „Управление на собствеността“, дирекция „Управление на собствеността на съдебната власт“.
8.2. ИЗРАЗЯВА отрицателно становище по искането на продуцентска компания „Voltage“ за заснемане на филмови сцени пред сградата, находяща се в гр. София, бул. „Драган Цанков“ № 6.
8.3. ИЗПРАЩА решението на продуцентска компания „Voltage“, за сведение.

-	Разни.

Допълнителни точки, включени за разглеждане
в заседанието на Комисия „Управление на собствеността”

9.ОТНОСНО: Решение по т. 6.4 от Протокол № 20/29.06.2022 г. на комисия „Управление на собствеността“ относно изпълнение на договор с предмет: „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавале“), стаи №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“ и проблеми с експлоатационното състояние на покрива на Съдебната палата на бул. „Витоша“, гр. София.
	Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	9.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	9.2.ПРИЕМА за сведение информацията относно предприети мерки по отстраняване на течове на част от покрива на сградата на Съдебната палата – София, предоставена от Апелативен съд – София, в изпълнение на решение по            т. 6.2 от Протокол № 20/29.06.2022 г. на комисия „Управление на собствеността“ към Пленума на Висшия съдебен съвет.
	9.3.ПРИЕМА за сведение информацията относно изпълнението на договор с предмет „СМР на СП - гр. София, бул. „Витоша“ № 2, включващ фасади към вътрешни дворове, покрив на сградата, настилки на вътрешни дворове и проходи и втори етаж на сградата (откъм ул. „Лавале“), стаи №№ 26, 27, 28 и 29 на I-ви сутерен (откъм ул. „Алабин“) и преустройство на две гаражни клетки в работни помещения“, предоставена от Апелативен съд – София, в изпълнение на решение по т. 6.3 от Протокол № 20/29.06.2022 г. на комисия „Управление на собствеността“ към Пленума на Висшия съдебен съвет.

10. ОТНОСНО: Насрочване на следващо редовно заседание на Комисия „Управление на собствеността” към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. НАСРОЧВА следващото редовно заседание на Комисия „Управление на собствеността” към Пленума на Висшия съдебен съвет да се проведе на 02 ноември 2022 г., сряда, от 10,30 часа в сградата на ВСС.
10.2. КАНИ главния секретар на Висшия съдебен съвет за заседанието на Комисия „Управление на собствеността“ към Пленума на ВСС, насрочено за 02 ноември 2022 г., сряда, от 10,30 часа.
10.3. ИЗПРАЩА решението на главния секретар на ВСС.

                      ЧЛЕНОВЕ НА 
		 КОМИСИЯ „УПРАВЛЕНИЕ НА СОБСТВЕНОСТТА” 
                      КЪМ ПЛЕНУМА НА ВСС: 

1.	 /п/ БОЯН НОВАНСКИ

2.	/п/ СТЕФАН ПЕТРОВ 

3.	/п/ ОЛГА КЕРЕЛСКА

4.	/п/ ОГНЯН ДАМЯНОВ